Súlyos mûtéten esett át a kecskeméti kézilabdás
A Kecskeméti NKSE nõi kézilabdacsapatának tagja, Felsõ Anna szívkatéteres mûtéten esett át a múlt héten. A csapat nagyon szurkolt, hogy minden rendben legyen.
- Hogyan vetted észre, hogy valami probléma van?
- Többször nyugalmi állapotban is azt éreztem, hogy egyre szaporábban vert a szívem, és ez egyre gyakrabban jött elõ - írta Anna a csapat hivatalos facebook oldalán. Megtudtam, hogy ez egy sima szívritmus zavar csak mivel sportolok mindenkeppen meg kellett csinálni, mert különben elvettek volna a sportorvosimat, vagyis nem sportolhattam volna tovább.
- Hogyan élted meg a mûtétet?
- Nem volt olyan fájdalommentes, mint ahogy a dokik leírták, sõt! Kaptam a combomba egy helyi érzéstelenítõt, majd a vénán keresztül felszúrtak három csövet a szívemig, amivel megkeresték azt az eret, ami a panaszokat okozta. Majd kiégették. Körülbelül egy órás mûtét volt.
- A múlt héten végig pihentél, mikor enged az orvos aktívabban mozogni?
- A héten azért nem edzhettem, mert nagyon nehezen állt el a vérzés a combomban. Ma már csak annyi bajom van, hogy kicsit még fáj a mellkasom és a combom ahol megszúrtak. Hétfõn megyek vissza. Mindenképpen szeretnék teljes munkát végezni, de majd meglátjuk, hogy reagál a szervezetem. Azt mondták súlyokkal ne dolgozzak, mert elindulhat a vérzés.
Korsós Miklós, Anna edzõje így nyilatkozott a történtekrõl: - Anna igazi sportember, neki mindene a kézilabda. Mikor tudomást szereztem errõl a problémáról, megijedtem. Megbeszéltük, hogy a mûtétig csökkentett munkát végezhet és mérkõzésen is nagyon figyelünk rá és ebben a csapat is segít. Örülünk, hogy sikeresen túl van a beavatkozáson. Edzésre már jelentkezett, de orvosi vélemény alapján kezdjük meg a fokozatos terhelést. Reméljük és tudjuk, hogy Anna mindent megtesz, hogy újra a pályán küzdjön.
Kecskemét kézilabda